Public procurement notice: Contract Award Notice
Published: 2023-10-23
Buyer: Kolding Kommune, By- og Udviklingsforvaltningen
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45220000 | 45240000: Construction work for water projects | 45242200 | 45244200
Award criteria: The most economic tender

Technical requirements: På sydsiden af Kolding Fjord skabes en ny bæredygtig bydel. Marina City vil rumme et nyt og tiltrækkende bolig- og havnemiljø samt Danmarks mest attraktive marina og den største udenfor hovedstadsområdet med 1.000 bådpladser. For nærmere beskrivelse af projektet henvises til https://www.kolding.dk/borger/planer-og-projekter/marina-city/
Nærværende entreprise omfatter opførelse af dækmoler og ombygning af eksisterende dækmole til Marina City..
Der henvises i øvrigt til udbudsmaterialets bilag 20-23, som indeholder en uddybende beskrivelse af opgaven.
Nedbrydning/ombygning af eksisterende dækmole, installation af pæle, stål- og træarbejder, plastarbejder (beklædning dækmoler med planker i plast-eller plastkomposit med væsentlig andel genanvendt plast) herunder valg af planketype, dimensionering af planker og understøttende bærelag, installationsarbejder og diverse arbejder herunder værn, adgangsbro, Y-bomme, montering af redningsstiger, skilte mv.
Den bærende underbygning på nye dækmoler udførelse som pælebårne konstruktioner. Pælene er bygherreleverance og leveres som runde og kvadratiske (limtræ) nåletræspæle coatet med genanvendt PEH.
Eksisterende dækmole skal ombygges. Ombygningen omfatter demontering, bearbejdning (høvling) og genmontering samt nedbrydning og fjernelse af den nordligste del af dækmolen.
Opgaven er ikke opdelt i delkontrakter, idet Bygherre vurderer, at der er væsentlige økonomiske fordele ved at udbyde projektet som et samlet køb; både i forhold til leverandørernes mulighed for stordriftsfordele samt Bygherres omkostninger forbundet med udbuddet og efterfølgende kontrakt- og leverandørhåndtering. Der henvises i øvrigt til udbudsbetingelsernes afsnit 2.3.
Det forventes, at der afholdes et forhandlingsmøde med tilbudsgiverne. Bygherre forbeholder sig retten til at afholde en/flere yderligere forhandlingsrunde(r), hvis dette viser sig nødvendigt eller formålstjenligt.
Alle dele af udbudsmaterialets tekniske grundlag, samt kontraktudkastet og de Særlige Betingelser (SB) er til forhandling, og kan således ændres af Bygherre som del af udbudsprocessen, hvis Bygherre finder det relevant.
Formålet med gennemførelsen af forhandlinger er primært at sikre, at udbudsmaterialets tekniske og bæredygtighedsmæssige krav til plastmaterialer og indbygningen heraf er optimeret i forhold til de faktiske muligheder for indkøb og indbygning af plastmaterialer. Formålet er yderligere at sikre at Ordrgiver forstår det afgivne tilbud bedst muligt, at drøfte Tilbudsgivers eventuelle oplæg til ændring af udbudsmaterialet, at give Tilbudsgiverne adgang til at optimere deres tilbud og at opnå konditionsmæssige tilbud. Derudover er det formålet, at forståelsen for opgavens karakter, udfordringer og vilkår øges for begge parter.
Forhandlingsrunden afholdes som et eller flere parallelle forhandlingsmøder med hver Tilbudsgiver. De specifikke tidspunkter for møderne vil blive fastlagt efter Bygherres modtagelse af de indledende tilbud. Bygherre fastlægger dagsordenen for forhandlingsforløbet. Dagsordenen med forhandlingstemaer vil i rimelig tid forinden blive sendt til tilbudsgiverne sammen med øvrige praktiske detaljer vedrørende mødernes afholdelse såsom tidspunkt og sted. Som udgangspunkt afholdes møder fysisk med mulighed for deltagelse via MS Teams eller lignende videoopkobling. Der henvises i øvrigt til udbudsbetingelserne, som indeholder en uddybende forklaring af forhandlingsfasen.
Bygherre skal gøre opmærksom på, at der i medfør af artikel 5k i Rådets forordning (EU) nr. 2022/576 af 8. april 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (herefter "Forordningen") gælder et forbud mod at tildele kontrakter til russiske selskaber og russisk kontrollerede selskaber mv. Forbuddet omfatter også tildeling af kontrakter til tilbudsgivere, som anvender støttende enheder eller underleverandører, der er omfattet af Forordningens artikel 5 k, hvis værdien af en sådan støttende enheds eller underleverandørs leverancer tegner sig for mere end 10 % af kontraktens værdi.
Bygherre kan derfor på et hvilket som helst tidspunkt i udbudsprocessen kræve, at ansøgere og tilbudsgivere dokumenterer, at de ikke befinder sig i en situation omfattet af Forordningens artikel 5k. I den forbindelse kan Bygherre anmode ansøgere eller tilbudsgivere om at underskrive den til udbudsmaterialet vedlagte tro- og loverklæring vedrørende fraværet af denne tilknytning, jf. Udbudsbilag D – Tro- og loveerklæring vedr. Rådets forordning nr. 576.
Bygherre forbeholder sig retten til at afvise tilbudsgivere, som ikke underskriver den vedlagte tro- og loveerklæring.
En deltager, der på et hvilket som helst tidspunkt under udbuddet befinder sig i en obligatorisk udelukkelsesgrund, jf. udbudslovens § 134a, § 135, stk. 1-3 og § 136 eller i en af frivillige udelukkelsesgrundene i udbudslovens § 137, stk. 1, nr. (2) og (6), vil blive udelukket fra deltagelse og vil ikke komme i betragtning til den udbudte kontrakt, medmindre ansøgeren fremlægger tilstrækkelig dokumentation for, at ansøgeren er pålidelig, jf. udbudslovens § 138. Der henvises i øvrigt til udbudsbetingelserne.